**ZÁPIS č. 7**

 **Z RIADNEHO ZASADNUTIA SPRÁVNEJ RADY TASR**

 **26. júla 2022 so začiatkom o 15.00 h**

**Prítomní členovia Správnej rady:** Jozef Bednár, Ladislav Mikuš, Alena Mezeiová, Peter Mestický, Jozef Tuhovčák

**Ospravedlnení:** -

**Hostia:**  JUDr. Agáta Wiegerová, notárka

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

1. **Otváranie obálok kandidátov na obsadenie funkcie generálneho riaditeľa TASR**
2. **Rôzne**

**UZNESENIE č. 01/26/07/2022:**

Členovia SR TASR schválili program zasadnutia:

ZA: J. Bednár PROTI: 0 ZDRŽAL SA: 0

 L. Mikuš

 P. Mestický

 A. Mezeiová

 J. Tuhovčák

**Uznesenie bolo prijaté.**

1. **Otváranie obálok kandidátov na obsadenie funkcie generálneho riaditeľa TASR**

Predseda Správnej rady TASR konštatoval, že vyhlásenie voľby GR TASR bolo podľa § 15 ods. 3 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov publikované v lehotách stanovených zákonom v denníku Hospodárske noviny a na webových stránkach HNonline, tasr.sk a teraz.sk.

Predseda Správnej rady TASR konštatoval, že do 15. júla 2022 do 16:00 h – riadneho termínu odovzdania prihlášok na obsadenie funkcie generálneho riaditeľa TASR – boli odovzdané osobne v podateľni TASR tri obálky s nápisom „Voľba generálneho riaditeľa TASR – Neotvárať“. Prvá obálka bola doručená 14. júla 2022, zvyšné dve obálky 15. júla 2022.

Obálky otvoril predseda SR TASR J. Bednár v poradí ako boli doručené do TASR a členovia Správnej rady TASR následne spoločne prekontrolovali prihlášky kandidátov.

Obidve prihlášky obsahovali:

***- vyhlásenie o kandidatúre na generálneho riaditeľa Tlačovej agentúry Slovenskej republiky s uvedením titulu, mena a priezviska a adresy trvalého pobytu kandidáta s jeho vlastnoručným notársky overeným podpisom,
- štruktúrovaný životopis,
- čestné vyhlásenie o tom, že kandidát je štátnym občanom Slovenskej republiky,
- čestné vyhlásenie o tom, že kandidát má spôsobilosť na právne úkony v plnom rozsahu,
- výpis z registra trestov nie starší ako tri mesiace,
- úradne overenú kópiu dokladu o dosiahnutí vysokoškolského vzdelania druhého stupňa,
- čestné vyhlásenie o splnení podmienky najmenej päťročnej odbornej praxe v oblasti riadenia s uvedením, kde kandidát túto prax vykonával,
- čestné vyhlásenie o tom, že kandidát nevykonáva funkciu alebo činnosť podľa § 9 ods. 4 alebo 5 zákona č. 385/2008 Z. z.,
- projekt riadenia a rozvoja Tlačovej agentúry Slovenskej republiky v nastávajúcom funkčnom období, predložený v piatich vyhotoveniach v tlačenej podobe vo formáte A4 v rozsahu najmenej 15 strán a najviac 30 strán (do tohto rozsahu sa nepočítajú prílohy).***

**UZNESENIE č. 02/26/07/2022:**

Správna rada TASR konštatovala , že prihláška kandidáta na funkciu generálneho riaditeľa TASR Mgr. Pavla Pavlíka obsahuje všetky formálne náležitosti v zmysle zverejnenej výzvy na predkladanie prihlášok kandidátov na obsadenie funkcie generálneho riaditeľa TASR a kandidáta možno pozvať na verejné vypočutie v zmysle zákona 358/2008 Z. z.

ZA: J. Bednár PROTI: 0 ZDRŽAL SA: 0

 L. Mikuš

 P. Mestický

 A. Mezeiová

 J. Tuhovčák

**Uznesenie bolo prijaté.**

**UZNESENIE č. 03/26/07/2022:**

Správna rada TASR konštatovala , že prihláška kandidáta na funkciu generálneho riaditeľa TASR PhDr. Vladimíra Puchalu obsahuje všetky formálne náležitosti v zmysle zverejnenej výzvy na predkladanie prihlášok kandidátov na obsadenie funkcie generálneho riaditeľa TASR a kandidáta možno pozvať na verejné vypočutie v zmysle zákona 358/2008 Z. z.

ZA: J. Bednár PROTI: 0 ZDRŽAL SA: 0

 L. Mikuš

 P. Mestický

 A. Mezeiová

 J. Tuhovčák

**Uznesenie bolo prijaté.**

**UZNESENIE č. 04/26/07/2022:**

Správna rada TASR konštatovala , že prihláška kandidáta na funkciu generálneho riaditeľa TASR Mgr. Rastislava Borsíka obsahuje všetky formálne náležitosti v zmysle zverejnenej výzvy na predkladanie prihlášok kandidátov na obsadenie funkcie generálneho riaditeľa TASR a kandidáta možno pozvať na verejné vypočutie v zmysle zákona 358/2008 Z. z.

ZA: J. Bednár PROTI: 0 ZDRŽAL SA: 0

 L. Mikuš

 P. Mestický

 A. Mezeiová

 J. Tuhovčák

**Uznesenie bolo prijaté.**

Následne predseda Správnej rady TASR navrhol termín verejného vypočutia kandidátov na post generálneho riaditeľa TASR – 24. augusta 2022 o 9:00 hod v priestoroch TASR.

**UZNESENIE č. 05/26/07/2022:**

Správna rada TASR určuje termín verejného vypočutia kandidátov na post generálneho riaditeľa TASR na stredu 24. augusta 2022 o 9:00 v priestoroch Tlačovej agentúry SR na Dúbravskej ceste 14 v Bratislave. Všetkým kandidátom bude zaslaná pozvánka na verejné vypočutie.

ZA: J. Bednár PROTI: 0 ZDRŽAL SA: 0

 L. Mikuš

 P. Mestický

 A. Mezeiová

 J. Tuhovčák

**Uznesenie bolo prijaté.**

1. **Rôzne**

Členovia Správnej rady sa dohodli na najbližšom termíne rokovania 24. augusta 2022 o 9:00.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava, 26. júla 2022

Zapísal:

 Jozef Bednár v.r.